Обавештење о поднетом захтеву за издавање интегралне дозволе за складиштење, третман и одлагање неопасног отпада у постројењу које се налази на кат. парци бр. 869/1 КО Мерошина, на територији општине Мерошина, носилац пројекта ''TAI SU PLASTIC RECYCLING" ДОО Мерошина, Индустриска 2, Мерошина – „Успостављање погона за третман неопасног отпада од пластике са привременим складиштењем за неопасаан чврст отпад“

 Општинска управа општине Мерошина, на основу члана 63. став 3, Закона о управљању отпадом (“Службени гласник РС“ бр. 36/09 и 88/10 и 14/16 и 95/18) објављује

**ОБАВЕШТЕЊЕ**

**о пријему захтева за издавање интегралне дозволе за складиштење, третман и одлагаре неопасног отпада на територији општине Мерошина**

  Надлежни орган обавештава јавност да је носилац пројекта ''TAI SU PLASTIC RECYCLING" ДОО Мерошина - „Успостављање погона за третман неопасног отпада од пластике са привременим складиштењем за неопасаан чврст отпад“, регистрован 19.02.2019. године у Агенцији за привредне регистре (Mатични број: 21456403, ПИБ: 111290962), поднео захтев број 501-604 од 12.08.2020. године, за издавање интегралне дозволе за складиштење, третман и одлагање отпада који је класификован као отпад који није опасан, у постројењу које се налази на кат. парцели бр. 869/1 КО Мерошина, Индустриска 2, на територији општине Мерошина. Оператер у постројењу врши складиштење, третман и одлагање неопасног отпада, сировина (отпадна пластика) која се третира је отпадна пластика настала третманом отпадне електронске и електричне опреме. Сировине се преузимају од оператера постројења за третман отпадне електричне и електронске опреме и других власника отпадне пластике у земљи и увозе од иностраних оператера и власника отпада. – 07 02 13 – отпадна пластика, 15 01 02 – пластична амбалажа, 16 01 19 – пластика, 16 02 16 – компоненте уклоњене из одбачене опреме другачије од оних наведених у (16 02 15), 17 02 03 – пластика, 19 12 04 - пластика и гума, 19 12 12 - други отпади (укључујући и мешавине материјала) од механичког третмана отпада другачијих од оних наведених у (19 12 11), 20 01 36 одбачена електрична и електронска опрема другачија од оне наведене у (20 01 21, 20 01 23, 20 01 35), 20 01 39 – пластика, наведене у Правилнику о категоријама, испитивању и класификацији отпада (''Службени  гласник РС'' број 56/10 и 93/2019).
     Постројење је укупне површине 4066 m² од чега се за складишни простор користи бетрнски плато површине 2000 m². У постројењу се налази електрична машина за уситњавање и млевење (млин). Предвиђени максимални капацитет складиштења и третмана износи 56 t дневно односно 15.000 тона годишње.

Опис технолошке линије: Јединица за мешање и складиштење воде, Јединица за пријем сировине, Сепарациони резервоар за пливање и тоњење – одвајање материјала, Дробилица/млин, Јединицн за дозирање, Вертикална центрифуга са циклоном, Силос за пријем готовог производа и за паковање врећа.

Оператер постројења је, уз захтев за издавање интегралне дозволе за складиштење и третман неопасног отпада, доставио следећу документацију прописану Законом о управљању отпадом (“Службени гласник РС“ бр. 36/09 и 88/10 и 14/16 и 95/18) и то:

Извод из АПР-а о регистрацији фирме за обављање потребне делатности, Радни план постројења за управљање отпадом, Правила заштите од пожара, Предлог плана за затварање постројења, Изјаву о методама третмана односно поновног искоришћења отпада и остатака из постројења, Решење бр.501-445/14 од 10.08.2020.године, издато од Општинске управе општине Мерошина којим се даје сагланост на Студије о процени утицаја на животну средину, решења и уверења других надлежних органа и организација издатих у складу са законом, доказ о осигурању и доказ о уплаћеним административним таксама.

**Рок за достављање мишљења и предлога заинтересованих органа, организација и јавности је 15. сетембар 2020. године.**

     Увид у поднети захтев и пратећу документацију може се извршити у канцеларији бр.15 Општинске управе општине Мерошина, Цара Лазара 17, Мерошина, радним данима у времену од 10 до 15 часова.